**Tro- og loveerklæring fra (organisationens navn)**

*Individuelle medlemmer, jf. § 10 og selvstændige lokalforeninger, jf. § 11*

*Bestyrelsens erklæring om tilskudsansøgning*

I forbindelse med [organisationens] ansøgning om driftstilskud til DUF 1. juni 2022 på baggrund af regnskabsåret \_\_\_\_\_\_\_\_ skal vi bekræfte:

at organisationen opfylder samtlige de betingelser, der fremgår af tilskudsreglernes (bekendtgørelse nr. 495 af 29. maj 2016):

* Generelle kriterier jf. §§ 2-5,
* Medlemsdefinition jf. § 10 og lokalforeningsdefinitionen jf. § 11 samt
* Reglerne for refusion af internationale udgifter jf. § 26, såfremt der søges om international refusion.

Vi skal således bekræfte,

at det fremgår af vedtægter og aktiviteter, at organisationen er en ungdomsorganisation,

at mere end halvdelen af medlemmerne med fulde medlemsrettigheder var under 30 år ved udgangen af det senest afsluttede regnskabsår,

at organisationen er selvstændig, dvs. politisk og økonomisk uafhængig af andre organisationer mv.,

at organisationen har en afgrænset medlemskreds,

at organisationen har en demokratisk struktur og praksis, som reelt og kontinuerligt sikrer medlemmernes demokratiske indflydelse på organisationens arbejde, med undtagelse af konkrete afvigelser jf. generelle dispensationer

at organisationen har et almennyttigt formål og ikke foretager udlodning af overskud eller formue til enkeltpersoner,

at organisationens aktiviteter er alderssvarende for medlemmerne,

at organisationen ikke modtager eller søger driftstilskud fra andre puljer af udlodningsmidler,

at organisationen ikke er kollektivt medlem af landsorganisationer, der allerede modtager tilskud efter udlodningsloven,

hvis dette imidlertid er tilfældet, bedes I oplyse, hvilken landsorganisation det drejer sig om: \_\_\_\_\_\_\_\_\_\_\_\_\_\_\_

at organisationen har en fuldt betryggende registrering af de tilskudsudløsende faktorer; medlemmer, lokalforeninger og internationale udgifter jf. nedenfor, og

at organisationen er organiseret med individuelle medlemmer og selvstændige lokalforeninger.

Vi skal derudover bekræfte:

at organisationen i det senest afsluttede regnskabsår, der ligger til grund for ansøgningen har haft i alt \_\_\_\_\_\_ medlemmer med fulde medlemsrettigheder, som levede op til samtlige kriterier i medlemsdefinitionen, jf. § 10, herunder:

at der ikke er medtaget medlemmer, som er fyldt 30 år ved udgangen af det regnskabsår der ligger til grund for ansøgningen,

at medlemmerne har betalt et personligt kontingent på min. 75 kr. til landsorganisationen eller en af dens lokalforeninger inden for det senest afsluttede regnskabsår,

at de alle har haft fulde medlemsrettigheder jf. DUFs regler og praksis, enten ved regnskabsårets afslutning eller i minimum tre sammenhængende måneder i løbet af regnskabsåret,

at der ikke er medtaget medlemmer bosat i udlandet, herunder Grønland og Færøerne, som ikke er støtteberettigede jf. § 10, stk. 1, nr. 4.

at organisationen har \_\_\_\_ tilskudsudløsende lokalforeninger fordelt på alle 5 regioner i Danmark, der lever op til kriterierne i lokalforeningsdefinitionen, jf. § 11, heri medregnet lokalforeninger, der lever op til § 11 ved brug af generelle dispensationer eller ved konkret(e) dispensation(er), herunder:

at lokalforeningerne består af mindst 10 tilskudsudløsende medlemmer,

at lokalforeningerne er godkendt af landsorganisationen, og har eksisteret som lokalforening med fulde medlemsrettigheder i landsorganisationen i hele det forud for ansøgningsåret afsluttede regnskabsår på minimum 12 måneder,

at lokalforeningerne har en demokratisk foreningsmæssig opbygning og praksis, som reelt og kontinuerligt sikrer medlemmernes demokratiske indflydelse på lokalforeningens arbejde,

at lokalforeningerne har en selvstændig økonomi og et godkendt årsregnskab,

at lokalforeningerne har haft regelmæssige, lokalt iværksatte, alderssvarende aktiviteter for, af eller med lokalforeningens medlemmer i overensstemmelse med landsorganisationens formål og vedtægter,

at der ikke er medtaget lokalforeninger i udlandet, herunder Grønland og Færøerne,

at af disse lokalforeninger er \_\_\_\_ registreret i andre tilskudsberettigede landsorganisationer og at der i det tilfælde er indgået en aftale om hvilken landsorganisation, der tæller dem med i ansøgningen til DUF,

at de internationale udgifter på \_\_\_\_\_\_\_\_\_\_ kr. som landsorganisationen i sin driftstilskudsansøgning søger om refusion for, lever op til kriterierne, jf. § 26, herunder:

at der er tale om internationale aktiviteter, hvor kulturmødet mellem mennesker af forskellige nationaliteter er gennemgående og dominerende,

at der kun søges refusion for udgifter til aktiviteter, der ligger tydeligt inden for organisationens formål,

at aktiviteterne er sket i regi af landsorganisationen, eller at deltagelsen i aktiviteten er sket på vegne af landsorganisationen, at det er landsorganisationen der har afgjort om udgiften skal afholdes, samt at udgiften er afholdt af landsorganisationen,

at der ifm. kontingenter til internationale organisationer udelukkende søges refusion for organisationens fulde ordinære medlemskontingent,

at der ikke for aktiviteter afholdt i Danmark har været tale om vedtægtsbestemte aktiviteter i internationale organisationer,

at der udelukkende søges refusion for organisationens nettoudgifter, dvs. at alle indtægter f.eks. deltagernes egenbetaling, eventuelle tilskud, rejserefusion, el.lign. er fratrukket,

at der ikke søges refusion for udgifter til egentlig udveksling eller forberedelsesaktiviteter, der ikke i sig selv har været internationale aktiviteter, og

at der ikke søges refusion for landsorganisationens tilskud til lokalforeningers eller andres internationale aktiviteter.

Vi bekræfter desuden, at samtlige oplysninger i denne erklæring kan dokumenteres.

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dato Underskrift (bestyrelsesformand/tegningsberettigede)